Først gik det kort før middag galt ved rundkørslen ved Hadsund Syd. Her stødte to biler sammen. Kort efter uheldet i Hadsund væltede en bil på den gamle hovedvej mellem Støvring og Rold. Her var en bil væltet, og selvom det umiddelbart virkede voldsomt kunne ægteparret køre derfra igen, efter bilen var blevet bragt på højkant. Også ander steder i det nordjyske er der sket et par mindre solouheld, men ingen er kommet alvorligt til skade. - Folk skal jo køre efter forholdene og Vejdirektoratet er i fuld gang med at salte. Måske er der også trafikanter, som endnu ikke har fået skiftet til vinterdæk endnu. Det vil jeg da stærkt anbefale, at man får gjort med det samme, siger vagtchef Bent Højgaard.

Referat:
Sneen kom bag på flere bilister, så Falck sendte flere ambulancer til Himmerland.